23.2.2023
SL
Uradni list Evropske unije
L 58/1625
KOMISIJA NAJEMANJE IN DAJANJE POSOJIL – NAJEMANJE IN DAJANJE POSOJIL, ZA KATERA JAMČI PRORAČUN UNIJE
VII.
JAMSTVO EVROPSKE UNIJE ZA NAJEMANJE POSOJIL EURATOMA, DA BI IZBOLJŠALI STOPNJO UČINKOVITOSTI IN VARNOSTI JEDRSKIH ELEKTRARN V DRŽAVAH SREDNJE IN VZHODNE EVROPE TER SKUPNOSTI NEODVISNIH DRŽAV
1.
Pravna podlaga
Sklep Sveta 77/270/Euratom z dne 29. marca 1977 o pooblastitvi Komisije za dodelitev Euratom posojil zaradi prispevanja k financiranju nuklearnih elektrarn (UL L 88, 6.4.1977, str. 9).
2.
Opis
Evropska unija v skladu s Sklepom 94/179/Euratom (UL L 84, 29.3.1994, str.
41) razširja obseg posojil Euratoma po Sklepu 77/270/Euratom za izboljšanje stopnje učinkovitosti in varnosti jedrskih elektrarn v državah srednje in vzhodne Evrope ter Skupnosti neodvisnih držav.
Najvišji znesek posojil Euratoma za države članice in tretje države ostane 4 000 000 000 EUR.
Leta 2000 je Komisija sklenila odobriti posojilo za Kozloduy v Bolgariji (212 500 000 EUR), zadnja tranša je bila plačana leta 2006.
Leta 2000 je Komisija odobrila posojilo za K2R4 v Ukrajini, vendar je leta 2004 zmanjšala znesek posojila na 83 000 000 USD v protivrednosti v eurih.
V skladu s Sklepom Komisije iz leta 2004 je Komisija za K2R4 leta 2007 odobrila posojilo v znesku 39 000 000 EUR (prva tranša), leta 2008 v znesku 22 000 000 USD in leta 2009 v znesku 10 335 000 USD.
Leta 2004 je Komisija sklenila odobriti posojilo za jedrsko elektrarno Cernavodă v Romuniji (223 500 000 EUR).
Prva tranša v višini 100 000 000 EUR in druga v višini 90 000 000 EUR sta bili plačani leta 2005, zadnja v višini 33 500 000 EUR pa leta 2006.
Leta 2013 je Komisija sklenila odobriti posojilo za Energoatom, Ukrajina, v znesku 300 000 000 EUR za varnostne posodobitve nuklearnih elektrarn.
Posojilo bo zagotovljeno v sodelovanju z EBRD, ki vzporedno zagotovi dodatnih 300 000 000 EUR posojila.
Odložilni pogoji, povezani z začetno razpoložljivostjo posojila, so bili ocenjeni kot v celoti izpolnjeni leta 2015 in posojilo je bilo razglašeno za veljavno.
Komisija je 27. maja 2015 odobrila izplačila Energoatomu v okviru posojila Euratom v višini do 100 000 000 EUR, po tem ko bo Energoatom izčrpal posojilo EBRD v višini najmanj 50 000 000 EUR.
Ta posojila so zavarovana z državnimi jamstvi, ki pokrivajo 100 % neplačanih zneskov ob koncu leta.
Prva tranša v znesku 50 000 000 EUR je bila izplačana maja 2017, druga tranša v znesku 50 000 000 EUR pa julija 2018.
Tretja tranša v znesku 100 000 000 EUR je bila izplačana julija 2020, zadnja tranša v znesku 100 000 000 EUR pa decembra 2021.
3.
Učinek na proračun
Od začetka veljavnosti Uredbe Sveta (ES, Euratom) št.
2728/94 z dne 31. oktobra 1994 o ustanovitvi Jamstvenega sklada za zunanje ukrepe (UL L 293, 12.11.1994, str.
1), kasneje spremenjene z Uredbo Sveta (ES, Euratom) št.
480/2009 (UL L 145, 10.6.2009, str. 10) in Uredbo (EU) 2018/409 (UL L 76, 19.3.2018, str. 1), ta sklad krije vse zamude plačil v mejah razpoložljivega zneska.
V skladu s členom 23(9) Uredbe (EU) 2021/947 Evropskega parlamenta in Sveta z dne 9. junija 2021 o vzpostavitvi Instrumenta za sosedstvo ter razvojno in mednarodno sodelovanje – Globalna Evropa, spremembi in razveljavitvi Sklepa št.
466/2014/EU Evropskega parlamenta in Sveta ter razveljavitvi Uredbe (EU) 2017/1601 Evropskega parlamenta in Sveta ter Uredbe Sveta (ES, Euratom) št.
480/2009 (UL L 209, 14.6.2021, str. 1) bi se „[č]ista sredstva na dan 31. julija 2021 v Jamstvenem skladu za zunanje ukrepe morala prenesti v skupni sklad za rezervacije“.
Prenos je bil izveden 1. avgusta 2021.